આરકે સ્ટૂડિયોમાં આ છેલ્લીવારની ગણેશ સ્થાપના છે. રણધીર, રાજીવ, ઋષિ અને રણબીર કપૂરે ભગવાન ગણેશની આરતી કરી હતી. આ દરમિયાન રણધીર પોતાના આંસુ રોકી શક્યા નહતા. આ દરમિયાન થયેલી પ્રેસ કૉન્ફરન્સમાં રણધીરે જણાવ્યું કે તેમનો પરિવાર ઘણો જ દુ:ખી છે. તેમણે કહ્યું કે, “આજે છેલ્લીવાર સ્ટૂડિયોમાં ગણેશ સ્થાપના થઈ છે. હું અને મારો પરિવાર ઘણા જ દુ:ખી છીએ. આગ લાગતા જ અમારે તેને વેચવાનો નિર્ણય લેવો પડ્યો હતો. આરકે સ્ટૂડિયો સાથે જોડાયેલી યાદોને ભૂલવી અમારા માટે ઘણું જ મુશ્કેલ હશે.”